armvectores/hy_wikipedia_2023 huggingface dataset:
Վաչագան Վանցյան

Վաչագան Հունանի Վանցյան (մայիսի 14, 1913(1913-05-14), Զակ, Ախալքալաքի շրջան, Սամցխե-Ջավախեթի մարզ, Վրաստան - օգոստոսի 1, 1944(1944-08-01), Ukmergė District Municipality, Լիտվա), Խորհրդային Միության հերոս (24.3.1945, հետմահու), սերժանտ։ Հայրենական պատերազմի (1941-1945) մասնակից։


== Կենսագրություն ==
Վաչագան Վանցյանը ծնվել է 1913 թվականի մայիսի 14-ին Ռուսական կայսրության Երևանի նահանգի Զակ գյուղում (այժմ՝ Ախալքալաքի շրջան, Ջավախք), գյուղացու ընտանիքում։ 1928 թվականին ավարտել է տեղի միջնակարգ դպրոցը։ 1937-1939 թվականներին աշխատել է Բաթումի արդյունաբերական ձեռնարկություններում, այնուհետև՝ կոլտնտեսությունում։ Հայրենական մեծ պատերազմի սկզբում կամավոր զորակոչվել է Բանվորա-գյուղացիական Կարմիր բանակ։ Հայրենական մեծ պատերազմի մարտերում երեք անգամ վիրավորվել է, հայտնի է եղել որպես հմուտ և խիզախ գնդացրորդ։ 1942 թվականի մայիսից մասնակցել է Ռժևսկ-Սիչևյան, 1943 թվականի ապրիլից՝ Բելոռուսական գործողությանը, ցուցաբերել խիզախություն և արիություն։ Շումիլինո երկաթուղային կայարանի շրջանում Վանցյանը ոչնչացրել է հակառակորդի 3 գնդացրային կետ, ետ մղել 2 հակագրոհ։ Աչքի է ընկել Նեմանի գետանցման ժամանակ, երբ ոչնչացրել է հակառակորդի 9 զինվոր։ 1944 թվականի օգոստոսի 1-ին Վանցյանը գրավել է պլացդարմ և պահել այն մինչև հիմնական ուժերի ժամանումը՝ ետ մղելով հակառակորդի 5 գրոհ։ Ծանր վիրավորվել է, բայց չի լքել մարտի դաշտը, արյունաքամ լինելով` պահել է պլացդարմը։ Մնալով մենակ՝ հավաքել է վերջին ուժերը և պայթեցրել հակառակորդի տանկը, իսկ ինքը զոհվել 1944 թվականի օգոստոսի 1-ին Վիտեբսկի շրջանի Շամիլինո երկաթուղային կայարանի մոտ։ Թաղված է Շիլան գյուղում (Բիրտայի շրջան, Լիտվա)։


== Հիշատակ ==
Վաչագան Վանցյանի բրոնզաձույլ կիսանդրին կանգնեցված է հայրենի Զակ գյուղում և շրջկենտրոնի կենտրոնական այգում։


== Պարգևներ ==
Առաջինների թվում Նեմանի հաջող գետանցման, պլացդարմի պահման, արիության և հերոսության համար հաստոցային գնդացրի գնդացրային հաշվարկի (259-րդ Հրաձգային գունդ, 179-րդ Հրաձգային դիվիզիա, 43-րդ Բանակ, 1-ին Մերձբալթյան ռազմաճակատ) հրամանատար սերժանտ Վանցյանին ԽՍՀՄ Գերագույն խորհրդի նախարարի 1945 թվականի մարտի 24-ի հրամանագրով շնորհվել է (հետմահու) Խորհրդային Միության հերոսի կոչում, պարգևատրվել է Լենինի շքանշանով և «Ոսկե աստղ» մեդալով (ԽՍՀՄ ԳԽՆ վկայականը հանձնվել է կնոջը)։ 

Խորհրդային Միության հերոս (24.03.1945, հետմահու)
Լենինի շքանշան (24.03.1945, հետմահու)
«Արիության համար» մեդալ


== Տես նաև ==
ԽՍՀՄ հերոսի կոչման արժանացած հայերի ցանկ
Հայրենական մեծ պատերազմի ժամանակ Խորհրդային Միության հերոսի կոչում ստացած հայերի ցանկ


== Ծանոթագրություններ ==


== Գրականություն ==
Амирханян М. Д. Армяне — Герои Советского Союза. Ер., 2005. — 202 с.: ISBN 99930-4-342-7


== Արտաքին հղումներ ==
 Վաչագան Վանցյան «Երկրի հերոսներ» կայքում
Մանդակ

Մանդակ (լատ.՝ Astrodaucus), աստղագազար, նեխուրազգիների (հովանոցավորներ) ընտանիքի երկամյա խոտաբույսերի ցեղ։ Հայտնի է 4, ՀՀ-ում՝ 2 տեսակ՝

Մանդակ արևելյան (լատ.՝ Astrodaucus orientalis)
Մանդակ պարսկական (լատ.՝ Astrodaucus persicus)։


== Կենսաբանական նկարագիր ==
Ցողունը մերկ է, կլորավուն, բարձրությունը՝ մինչև 100 (150) սմ։ Տերևները մերկ են կամ թավոտ, բազմակի փետրաձև կտրտված։ Ծաղկաբույլը բարդ հովանոց է, ծաղիկները՝ սպիտակ կամ վարդագույն։ Ծաղկում է հունիսին։ Պտուղը մանր խոզաններով պատված, էլիպսաձև, կողքերից թույլ սեղմված սերմ է։


== Տարածում ==
Տարածված է Կոտայքի, Արագածոտնի, Շիրակի, Լոռու, Տավուշի, Գեղարքունիքի, Վայոց ձորի, Սյունիքի մարզերում։ Աճում է չոր, քարքարոտ լանջերին։


== Նշանակություն ==
Դեղաբույս է. պարունակում է եթերայուղեր, ալկալոիդներ։ Արմատների թուրմն օգտագործում են ստամոքսի հիվանդությունների ժամանակ։
Որոշ տեսակների մատղաշ ցողուններից ու արմատներից պատրաստում են աղցան և այլ կերակուրներ, թթու դնում։ Մի քանիսը մոլախոտեր են. աղբոտում են հացահատիկի ցանքերը։
(499) Վենուսիա

(499) Վենուսիա (անգլ.՝ Venusia), աստերոիդ աստերոիդների գոտու արտաքին մասում։ Հայտնաբերվել է 1902 թվականի դեկտեմբերի 24-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 4,019308 ա. մ., առավելագույնը մոտենում է 3,1596 ա. մ. հեռավորության վրա և հեռանում 4,879 ա. մ.։ Արեգակի շուրջ մեկ ամբողջական պտույտ է կատարում 2943,24 երկրային օրվա ընթացքում, իր ուղեծրով շարժվելով միջինում 0,122314 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։
Վենուսիա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(499) Վենուսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չավդար Մութաֆով

Չավդար Մութաֆով (բուլղար․՝ Чавдар Мутафов, հոկտեմբերի 1, 1889(1889-10-01), Սևլիևո, Գաբրովոյի մարզ, Բուլղարիա - մարտի 10, 1954(1954-03-10), Սոֆիա, Բուլղարիա), բուլղարացի ճարտարապետ, գրող, երկու համաշխարհային պատերազմների միջև ընկած ժամանակահատվածում համարվել է առաջատար էքպրեսիոնիստ գրող։ Հանդես է եկել նաև «Չավդար» անունով։


== Կենսագրություն ==
Չավդար Մութաֆովը ծնվել է բուլղարական Սևլիևո քաղաքում։ 1908-1914 թվականներին Մյունիխում ուսանել է ճարտարապետություն։ Ամուսնացել է Ֆանի Պոպովա-Մութաֆովայի հետ։
Մութաֆովն աշխատել է որպես ճարտարապետ։ Տպագրել է էսսեներ Zlatorog (Ոսկեղջյուր) ամսագրում, հարցազրույցներ է ունեցել ժամանակակից արվեստի, երաժշտության, ֆիլմերի և արդյունաբերական դիզայնի մասին։ Բացի էսսեներն ու վեպերը գրել է գրոտեսկ ժանրի գործեր, կարճ պատմվածքներ։ Նրա ստեղծագործությունները գրաքննության են ենթարկվել Բուլղարիայում կոմունիստական վարչակարգի օրոք։
Մահացել է 1954 թվականին Սոֆիայում։
1993 թվականին տպագրվել է նրա էսսեների ընտրանին։


== Ընտրյալ երկեր ==
Zeleniiat kon (Կանաչ ձին), էսսե (1920)
Diletant (Դիլետանտ), վեպ (1926)


== Ծանոթագրություններ ==
Մեծավան (համայնք)

Անվան այլ կիրառումների համար տե՛ս՝ Մեծավան (այլ կիրառումներ)Մեծավան, համայնք Լոռու մարզում։ Ներառում է  Մեծավան, Ձյունաշող, Միխայլովկա և Պաղաղբյուր  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Մեծավան գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Մեծավան համայնքը ստեղծվել է  Մեծավան, Ձյունաշող, Միխայլովկա և Պաղաղբյուր համայնքների միավորումից։ Համայնքի բնակչությունը կազմում է 5,692 մարդ։ 


== Տնտեսություն ==


== Արտաքին հղումներ ==
Մեծավան - Համայնքի ղեկավար և ավագանի - Համայնքներ - Լոռու մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Արջուն Կապուր

Արջուն Կապուր (հինդի՝ अर्जुन कपूर, անգլ.՝ Arjun Kapoor, հունիսի 26, 1985(1985-06-26), Մումբայ, Հնդկաստան), հնդիկ դերասան և հեռուստահաղորդավար։  


== Կենսագրություն ==
Արջունը ծնվել է 1985 թվականի հունիսի 26-ին Մումբայում՝ պրոդյուսեր Բոնի Կապուրի և Մոնա Շուրի Կապուրի ընտանիքում։ Սուրինդեր Կապուրի թոռն է։ Ունի քույր՝ Անշուլը։
Արջունը մինչև 12-րդ դասարանը սովորել է Մումբայի «Arya Vidya Mandir» դպրոցում, սակայն քննությունները լավ չհանձնելուց հետո որոշել է թողնել ուսումը։ Վաղ դեռահասության տարիներին նա տառապում էր ճարպակալությամբ և կշռում էր 140 կգ։ Ավելի ուշ նա ասել է, որ դրա պատճառով ինքը դարձել էր «անփույթ, կռվարար» և «անվստահ»։
Կինոարտադրությունում սկսել է աշխատել որպես ռեժիսորի օգնական «Կգա վաղը, թե՝ ոչ», այնուհետև «Ողջույն սեր» ֆիլմերում։ Որպես գործադիր պրոդյուսեր՝ աշխատել է «Անհաջողությունների հորձանուտում» և «Հատկապես վտանգավոր» ֆիլմերում, որոնց պրոդյուսերը հայրն էր։ 2012 թվականին Արջունը առաջնելույթել է Հաբիբ Ֆայսալի «Սիրո ապստամբներ» ֆիլմում, որտեղ գլխավոր դերը խաղացել է Պարինիտի Չոպրոյի հետ։ Ֆիլմը դարձել է սուպեր-հիթ։ Կապուրի հերոսը՝ Պարմա Չաուհանը, շովինիստ խաբեբա էր, որը գայթակղում էր թշնամի ընտանիքի դստերը։ Հաջորդ տարի Արջունը կրկնակի դեր է խաղացել «Հոր որդին» ֆիլմում, որը ձախողվել է վարձույթում։
2014 թվականի սկզբին թողարկվել է «Օրենքից դուրս» ֆիլմը, որտեղ նա նկարահանվել է Պրիանկա Չոպրայի և Ռանվիր Սինգհի հետ։ Վարձույթի ժամանակ Ֆիլմն ունեցել է առևտրային հաջողություն։ Այդ տարում թողարկվել է «Երկու նահանգ» ռոմանտիկ ֆիլմը, որտեղ նա խաղացել է Ալիյա Բհատի հետ։ Այս ֆիլմը ևս ունեցել է առևտրային հաջողություն։ Նրա վերջին աշխատանքն այդ տարի անգլերենով «Ֆեննիի որոնումները» ֆիլմն էր։ 2015 թվականին թողարկվել է «Փրկիչը Ագրայից» ֆիլմը, որտեղ նա մարմնավորել է վատաբարո Պինտուին։ Այդ ֆիլմը «Միակը» ֆիլմի ռեմեյքն էր, որի պրոդյուսերը նրա հայրն էր։ Ֆիլմը, սակայն, առևտրային հաջողություն չի ունեցել։
2016 թվականին Արջունը վարել է «Fear Factor: Khatron Ke Khiladi» հեռուստահաղորդման յոթերորդ եթերաշրջանը։ Այդ տարի թողարկվել է նրա «Նա և Նա» ֆիլմը, որն ունեցել է առևտրային հաջողություն։ 2017 թվականին թողարկվել է նրա մասնակցությամբ երկու ֆիլմ՝ «Ընկերուհի կիսով չափ», որտեղ նա խաղացել է Շրադհա Կապուրի հետ միասին, և «Մուբարական», որտեղ խաղացել է երկվորյակ եղբայրների դերը։
Ոչ պաշտոնական տվյալներով Արջունը հանդիպում է Մալայկա Արորի հետ։


== Ֆիլմագրություն ==


== Ծանոթագրություններ ==
Չիչեստեր

Չիչեստեր (անգլ.՝ Chichester), քաղաք անգլիական Արևմտյան Սուսսեկս կոմսությունում, Լավանտ գետի վրա։ Բնակչությունը՝ 25 հազար մարդ։

Շրջակայքում գտնվում է ընդարձակ Հուդվուդ-պարկը, հերցոգ Ռիչմոնդի հրաշալի ամրոցով։ Հռոմեական ժամանակներում այստեղ գտնվում էր Regnuni ամրությունը,5-րդ դարում շինությունը ավերվեց Էլլա արքայի կողմից, հետո նորից կառուցվեց նրա որդու՝ Ցիսսայի կողմից և ամրոցը ստացավ Cissan ceaster(լատ.՝ Cissae castrum) անվանումը։ Հնագույն պատերի մի մասը պահպանվել է։
9-րդ դարի առաջին կեսին Չիչեստերը նշանակալից կետ էր։ Ուիլյամ Աշխարհակալի օրոթ այն դարձավ եպիսկոպոսական տիրույթ, հետագայում դարձավ Սուսսեկս կոմսության գլխավոր կենտրոնը։ Սկսած 1114 թվականից մինչև 1336 թվականը կառուցվել է Չիչեստերական տաճարը, որը համարվում է միջնադարյան Անգլիայի տաճարական արվեստի տիպիկ ներկայացուցիչ։


== Չիչեստերը արվեստում ==
Այս քաղաքում մասամբ ընթանում են Ագատա Քրիստիի դետեկտիվ պատմություններից մեկի գործողությունները։
Չիչեստերը հիշատակվում է Սթիվեն Ֆրայի «Երիտասարդության գույնը» ֆիլմում՝ նկարահանված Իվլին Վոյի «Գարշելի մարմին» վեպի սյուժետով։
Չիչեստերում է մահանում կապիտան Ռոնալդ Ֆերզը՝ Ջոն Գոլսուորսի «Սպասումներով» վեպի հերոսը։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Չիչեստերի եղանակը Archived 2013-10-21 at the Wayback Machine.
Գիքոր (ֆիլմ, 1982)

Անվան այլ կիրառումների համար տե՛ս՝ Գիքոր (այլ կիրառումներ)«Գիքոր», Հովհաննես Թումանյանի համանուն պատմվածքի երկրորդ էկրանավորումն է։


== Սյուժե ==
Համբոն իր տղային՝ Գիքորին, տանում է քաղաք, որ այնտեղ աշխատի ու հնարավորինս կրթվի։ Տղային նա թողնում է բազազ Արտեմի տանը՝ որպես սպասավոր։


== Դերերում ==
Գիքոր – Ալբերտ Ղուլինյան
Համբո – Սոս Սարգսյան
Նանի – Գալյա Նովենց
Բազազ Արտեմ – Արմեն Ջիգարխանյան
Նատո – Ժենյա Ավետիսյան
տատիկ – Էմմա Ստեփանյան


=== Այլ դերեր ===
Լ. Եղիազարյան, Հ. Երեմյան, Մ. Թովմասյան, Ս. Խամբեկյան, Ս. Կիրակոսյան, Մելինե Համամջյան, Ե. Մանվելյան, Տ. Ոսկանյան, Ավետիք Ջրաղացպանյան, Լեոնիդ Սարկիսով, Հ. Մովսիսյան։


=== Դրվագներում ===
Ս. Աջաբխանյան, Ռ. Գյուլումյան, Լ. Ազիզյան, Ս. Հարությունյան, Ա. Մազմանյան, Ք. Բարսեղյան, Կ. Սիմոնյան, Գ. Գյուլումյան, Ռ. Աբալյան, Ա. Քոչարյան, Կ. Գրիգորյան, Մ. Կարապետյան, Կ. Հովսեփյան, Հ. Ղազարյան, Ք. Ղուլինյան, Ա. Ստեփանյան, Մ. Հովսեփյան։


== Նկարահանող խումբ ==
Սցենարի հեղինակ/գեղարվեստական ղեկավոր - Հենրիկ Մալյան
Բեմադրող ռեժիսոր - Սերգեյ Իսրայելյան
Բեմադրող օպերատոր - Մ. Շահբազյան
Բեմադրող նկարիչ - Մ. Անտոնյան, Գ. Նալչաջյան
Նկարիչ խորհրդատու - Վաղարշակ Էլիբեկյան
Կոմպոզիտոր - Տիգրան Մանսուրյան
Հնչյունային օպերատոր - Ի. Օրդուխանյան
Ռեժիսոր - Գ. Կարապետյան
Օպերատոր - Կ. Կյուրեղյան
Զգեստների նկարիչ - Ս. Տոնոյան
Նկարիչ դիմահարդար - Պ. Ասչյան, Վ. Ասատրյան
Ռեժիսոր ասիստենտ - Հ. Բաղդասարյան, Ժ. Բարսոյան
Օպերատորի ասիստենտ - Գ. Խոշաբաև (Խաչատրյան), Մ. Ղազարյան
Նկարիչ ասիստենտ - Վ. ՓանոսյանՀամակց. նկարահանումներ

Օպերատոր - Ստեփան Մարտիրոսյան
Նկարիչ - Հ. Հովհաննիսյան
Մոնտաժ - Հ. Մելքոնյան
Խմբագիր - Էվերտ Պայազատյան (Պայազատ), Ս. Սարուխանյան
Տնօրեն - Ռ. Մելքոնյան


== Պարգևներ ==
Ստեղծագործական խմբին Թալինում  XV  համամիութենական կինոփառատոնին (1982) Երեխաների և պատանիների համար լավագույն ֆիլմի համար դիպլոմ և երկրորդ մրցանակ


== Ծանոթագրություններ ==
(7205) Սադանորի

(7205) Սադանորի (անգլ.՝ Sadanori), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 21-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,629245 ա. մ., առավելագույնը մոտենում է 2,3069 ա. մ. հեռավորության վրա և հեռանում 2,9515 ա. մ.։ Արեգակի շուրջ մեկ ամբողջական պտույտ է կատարում 1557,2 երկրային օրվա ընթացքում, իր ուղեծրով շարժվելով միջինում 0,231184 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7205) Սադանորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յամահա

Yamaha Corporation (ճապ.՝ ヤマハ株式会社 Յամահա կաբուսիկի գայսյա), ճապոնական կոնցեռն, արտադրում է Երաժշտական ​​գործիքներ, ակուստիկ սարքեր, ձայնային սարքեր, Մարզագույք և այլն։


== Պատմություն ==

Yamaha - հնագույն ընկերություններից է աշխարհում, 1897 թ. հիմնադրել է գործարար Տորակուսու Յամահան. Տորակուսու Յամահաի աշխատանքը երաժշտական գործիքների հետ սկսվել է 1887 թվականին, երբ ինչ որ տղամարդ խնդրեց բժշկական գործիքների վերանորոգման վարպետ Տորակուսու Յամահաին, որը այդ ժամանակ բնակվում էր ք.Յամահացու վերանորոգել իր գործիքի սրինգը։ Այդ գործիքի հետ աշխատանքը այնքան հետաքրքրեց նրան, որ վերանորոգումից հետո նա որոշեց ստեղծել իր ֆիսհարմոնիաի նմուշը. Հիմնվելով այդ գործիքի ստեղծման գիտելիքներին, որոնք ստացել էր վերանորոգման ընթացքում, նա սկսեց ինքնուրույն ստեղծել ամեն դետալ։ Երկու ամիս անց, նա ինքնուրույն ուժերով ուղարկում է գործիքը փորձարկման երաժշտական գործիքների հետազոտության ինստիտուտ Տոկիո (այսօր - Տոկիոի ազգային Կերպարվեստի և Երաժշտության ինստիտուտ).Ինստիտուտի մասնագետները ընդունեցին, որ գործիքը ունի ճիշտ պատյանի ձև, բայց հայտնաբերեցին մի քանի թերություններ, այդ թվում ճսգրտման ոչ ստաբիլությունը. Չհիասթափված, Յամահան որոշեց մնալ Տոկիոյում և հասնել իր նպատակին, ուսումնասիրելով երաժշտական թեորիաներ և Ինստիտուտում երաժշտական հետազոտությունների մշտական ունկնդիր դառնալով։ Մեկ ամիս լարված ուսուցումից հետո Յամահան վերադարձավ Համամացու, որտեղ սկսեց աշխատել վաղ առավոտյանից մինչև ուշ երեկո, պատրաստելով իր երկրորդ նմուշը։ Կրկնակի ստուգումից հետո նրա գործիքը ճանաչվեց «արժանի փոխարինել արտասահմանյան նմուշներին»։

1889 թ. Յամահան հիմնեց Yamaha Organ Works ընկերությունը, և յոթ տարի անց, 1897 թ. ստեղծեց Nippon Gakki Co. ընկերությունը, Ltd, որի նշանը դառան կամեռտոնները, իսկ ապրանքային նշանը՝ չինական փյունիկը կամեռտոնը կտուցում։
Ժամանակակից լոգոն Yamaha ներկայացնում է իրենից լատինական տառերով հիմնադրի անունը զուգորդվելով կամերտոններով.


== Ծանոթագրություններ ==


== Արտաքին հղումներ ==
Յամահայի ձեռնարկները Archived 2021-12-02 at the Wayback Machine.
Օնցիլլա

Օնցիլլա (լատ.՝ Leopardus tigrinus), կատվազգիների ընտանիքի գիշատիչ կաթնասուն։


== Արտաքին տեսքը ==
Այս վայրի կատվի անվանումը թարգմանաբար նշանակում է «փոքրիկ յագուար», որովհետև նա կառուցվածքով և գունավորմամբ նման է յագուարին։ Օնցիլլան Հարավամերիկյան կատուներից ամենափոքրն է. չափերով նա փոքր է անգամ իր ամենամոտ ցեղակիցներից՝ օցելոտից և երկարապոչ կատվից, սակայն մեծ է սովորական տնային կատվից։ Խոշոր արու առանձնյակի զանգվածը կազմում է 2,8-3 կգ, իսկ մարմնի երկարությունը 65 սմ է. պոչը կարճ է (30-40 սմ), աչքերն ու ականջները համեմատաբար մեծ ե քան Leopardus դասի այլ ներկայացուցիչների մոտ։


== Տարածվածությունը և ենթատեսակները ==
Օնցիլլան հանդիպում է Կոստա Ռիկայից ու հյուսիսային Պանամայից մինչև Բրազիլիայի հարավ-արևելքը ու Արգենտինայի հյուսիսը։ Ամազոնի ավազանում նրա հետ հանդիպումների մասին տեղեկություններ չկան. հավանաբար նրա արեալը սահմանափակվում է լեռնային և մերձարևադարձային անտառներով։
Հայտնի են օնցիլլայի 3-4 ենթատեսակներ՝ 

Leopardus tigrinus tigrinus հանդիպում է Վենեսուելայի արևելքում, Գայանայում և Բրազիլիայի հյուսիս-արևելքում։
Leopardus tigrinus guttulus - կենտրոնական և հարավային Բրազիլիայում, Ուրուգվայում, Պարագվայոմ, Արգենտինայի հյուսիսում։
Leopardus tigrinus pardiniodes — Վենեսուելայի արևմուտքում, Կոլումբիայում և Էկվադորում։


== Ապրելակերպը ==
Օնցիլլաները բնակվում են մերձարևադարձային, խոնավ և մշտականչ ատառներում, մինչև 3000 մ բարձրության վրա։ Օնցիլլան վատ ուսումնասիրված տեսակ է։ Հավանաբար նա ապրում է միայնակ, ակտիվանում է գիշերը, իսկ ցերեկը հանգստանում է ծառերի ճյուղերին, որտեղ նրա գունավորումը նրան համարյա անտեսանելի է դարձնում։ Սնվում է մանր կրծողներով, թռչուններով, հնարավոր է նաև ոչ թունավոր օձերով և գորտերով։ Բրազիլիայում օնցիլլաները որսում են նաև ոչ մեծ պրիմատներին։
Օնցիլլայի էգ առանձնյակի հղիությունը տևում է 74-78 օր, ծնում է 1-2 ձագ, որոնց աչքեր բացվում են ծնունդից երեք շաբաթ հետո։ Օնցիլլաները դառնում են սեռահասում 1-2 տարեկան հասակում։
Կյանքի տևողությունը անազատության մեջ՝ 20 տարի, վայրի բնության մեջ՝ 12-15 տարի։


== Պոպուլյացիայի քանակը և պահպանությունը ==
Օնցիլլաները լայն տարածված են, սակայն հազվադեպ են հանդիպում։ 1970-80-ական թթ. նրանց որսացել են գեղեցիկ մորթու համար։ Այժմ օնցիլլաների թիվը գնահատվում է 50000 հասուն առանձնյակ, սակայն այս թիվը գանլով պակասում է անտառահատման և որսագողության պատճառով։
Օնցիլլաների որսը ամբողջ արեալում արգելված է, սակայն նրանք առաջվա պես չեն գտնվում պահպանության տակ Էկվադորում, Գայանայում, Նիկարագուայում, Պանամայում և Պերուում։
Անազատության մեջ օնցիլլան հեշտ է հարմարվում, սակայն եվրոպական կենդանաբանական այգիներում նա շատ հազվադեպ է հանդիպում։


== Արտաքին հղումներ ==
Օնցիլլա՝ վագրային կատու: Archived 2013-09-13 at the Wayback Machine.
Ռիստիվելյա

Ռիստիվելյա (էստ․՝ Ristivälja), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պարնևոե (գյուղ, Կուպյանսկի շրջան)

Պարնևոե (ուկրաիներեն՝ Парневе), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալթունբուլաղ (Արդահանի գավառ)

Անվան այլ կիրառումների համար տե՛ս՝ Ալթունբուլաղ (այլ կիրառումներ)Ալթունբուլաղ, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կուրի ակունքների շրջանում՝ Շարաֆ գյուղից 10 կմ արևելք։
XX դարի սկզբին ուներ 318 բնակիչ՝ մեծ մասամբ քրդեր։
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(8132) Վիտգինզբուրգ

(8132) Վիտգինզբուրգ (անգլ.՝ Vitginzburg), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 18-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,626894 ա. մ., առավելագույնը մոտենում է 2,352 ա. մ. հեռավորության վրա և հեռանում 2,9018 ա. մ.։ Արեգակի շուրջ մեկ ամբողջական պտույտ է կատարում 1555,11 երկրային օրվա ընթացքում, իր ուղեծրով շարժվելով միջինում 0,231494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8132) Վիտգինզբուրգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոստա Վալե Իմանյա

Կոստա Վալե Իմանյա (իտալերեն՝ Costa Valle Imagna) կոմունա Իտալիայում, Լոմբարդիա մարզի Բերգամոյի գավառում։ Բնակչությունը ըստ 2008 թվականի տվյալներով կազմում է 620 մարդ։ Խտությունը կազմում է 155 մարդ/կմ²։ Տարածքը՝ 4 կմ²։ Փոստային ինդեքս՝ 24030։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 0345 66082


== Պատկերասրահ ==

		
		
		


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ցղունի

Ցղունի (նախկին անվանումը` Մուրխուզ),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 17 կմ հարավ, Նժդեհ գյուղից մոտ 1 կմ հարավ-արևմուտք, Այրիգետի վերին հոսանքի շրջանում` գետի ձախ ափին, ծովի մակարդակից մոտ 1950 մ բարձրության վրա։ Հեռավորությունը Կապան մարզկենտրոնից կազմում է մոտ 124 կմ։
Մուրխուզ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ` Նժդեհ գյուղի հետ կազմելով Նժդեհ համայնքը։ Ցղունի է վերանվանվել 1991 թ. հուլիսի 8-ին։


== Բնակչություն ==
Ըստ ՀՀ 2011 թվականի մարդահամարի արդյունքների` Ցղունիի մշտական բնակչությունը կազմել է 47, առկա բնակչությունը` 41 մարդ։ Գյուղը մինչև 1989 թվականը բնակեցված է եղել ադրբեջանցիներով, որոնց արտագաղթից հետո, 1989-1992 թթ. գյուղում բնակություն են սկսել հաստատել հայեր։ Ցղունիի բնակչության փոփոխությունը ժամանակի ընթացքում` ստորև.


== Տես նաև ==
Ցղունիի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Սերինիա

Սերինիա (իսպ.՝ Seriñá), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Պլա դե Լեստան համայնքի կազմում։ Տարածքը զբաղեցնում է 17.4 կմ2։ Բնակչությունը 1104 մարդ (ըստ 2010 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
1909

1909 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1909 թվականն է, 
XX դարի 9-րդ տարին։


== Դեպքեր ==
Հայերի ջարդը Ադանայում։
Դեկտեմբերի 4 - Մոնրեալ Կանադիենս հոկեյի ակումբը հիմնվել է։


== Ծնունդներ ==
Հունվարի 26 - Մհեր Աբեղյան, հայ նկարիչ, ՀԽՍՀ ժողովրդական նկարիչ (1960)
Հունիսի 17 - Սողոմոն Երամյան, խորհրդային բանակի գեներալ-մայոր (1958)
Հուլիսի 18 - Սերգո Զաքարիաձե, Վրացի խորհրդային դերասան։ ԽՍՀՄ Ժողովրդական արտիստ
Սեպտեմբերի 13 - Ջուզեպպե Վիանի, իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում, հատկապես աչքի է ընկել Ինտերում և Լացիոյում
Նոյեմբերի 26 - Էժեն Իոնեսկո, ֆրանսիական դրամատուրգ, ազգությամբ՝ ռումին
Միխայիլ Սմիրտյուկով, խորհրդային պետական գործիչ
Փետրվարի 14 - Գառնիկ Ստեփանյան, հայ գրականագետ, թատերագետ, գրող, բառարանագիր, արվեստագիտության դոկտոր (1971), ՀԽՍՀ արվեստի վաստակավոր գործիչ (1967),
Օգոստոսի 27 - Մորա Վալվերդե, Կոստա Ռիկայի կոմունիստական շարժման գործիչ
Փետրվարի 25 - Սերգեյ Սարդարով, ԽՍՀՄ ավիացիայի գեներալ-գնդապետ
Սարգիս Խարբերդցի, հայազգի թուրք թենիսիտ, մարզիչ
Փետրվարի 21 - Բաբկեն Քոլոզյան, նկարիչ, մանկավարժ
Դեկտեմբերի 14 - Փայլակ Մանուկյան, հայ խորհրդային ճարտարապետ
Լիպարիտ Մանուկյան, հայ խորհրդային անատոմ
Փետրվարի 15 - Արֆո Պետրոսյան, հայ գրականագետ (վ. 1985)
Փետրվարի 22 - Տարաս Թուսուզյան, գեներալ
Ապրիլի 2 - Խորեն Տեր-Հարության, հայազգի աշխարհահռչակ քանդակագործ (վ. 1991)
Ապրիլի 13 - Սուսաննա Խաչատրյան, խաղողագործ-սելեկցիոներ, կենսաբանական գիտությունների դոկտոր
Հուլիսի 15 - Վալտեր Արամյան, հայ արձակագիր, թարգմանիչ (վ. 1994)
Օգոստոս 11 - Լևոն Մադոյան հայ երաժիշտ-դուդուկահար, ՀԽՍՀ ժողովրդական արտիստ (վ. 1964)
Այծեմնիկ Զարդարյան - հայ քանդակագործուհի


== Մահեր ==
Ապրիլի 8 - Հելենա Մոզեևսկա, լեհ դերասանուհի
Սեպտեմբերի 18 - Օգյուստ Շուազի, ֆրանսիացի ինժեներ, ճարտարապետության պատմաբան և տեսաբան
Հովհաննես Մանուչարյան, հայ նարոդնիկ
Հասհաս

Հասհաս, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վերին Կարմիրաղբյուրի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Վերին Կարմիրաղբյուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սենտ Մարի (Արդենների գավառ)

Սենտ Մարի (ֆր.՝ Sainte-Marie), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 79 մարդ, բնակչության խտությունը` 14.18 մարդ/կմ²։ Բնակավայրը զբաղեցնում է 5.57 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 55 կմ հյուսիս-արևելք, Շառլվիլ Մեզիեր քաղաքից 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 42-ը, իսկ ոչ ակտիվները` 14։ Ակտիվության ցուցանիշը կազմում է 75,0 %։ 42 աշխատունակ մարդկանցից աշխատել է 39 անձ (21 տղամարդ և 18 կին)։ Գործազուրկ են եղել 3 անձ (1 տղամարդ և 2 կին)։ 14 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փոփայ (գյուղ)

Փոփայ (գյուղ) (անգլ.՝ Popeye Village , հայտնի է նաև Popeye Village Fun Park , Sweethaven Village, Դանիական գյուղ անվանումներով), թեմատիկ զբոսայգի Մալթայի հյուսիսարևմտյան մասում՝ Խարսխի ծովախորշի (Anchor Bay) ափին, Mellieħa գյուղից մոտավորապես 3 կիլոմետր հեռավորության վրա։ Իրենից ներկայացնում է 1930-ական թվականներին բնորոշ ոճով ձկնորսական հորինովի մի ավան՝ Սվիթհեյվեն անվանումով։ Paramount Pictures և The Walt Disney Company կինոստուդիաների տրամադրած ֆինանսական միջոցներով՝ «Փոփայ» մյուզիքլի նկարահանումները 1980 թվականին իրականացնելու նպատակով։ «Փոփայ»-ի գլխավոր հերոսը՝ նույանուն նավաստին ու մնացած գործող անձինք հայտնի էին դեռևս 1930-ական թվականներին թերթերի էջերում ծաղրանկարիչ Ե. Ք. Սեգարի լույս ընծայած պատկերներից, ինչպես նաև՝ դրանց թեմաներով պատրաստված կոմիքսներից ու նկարահանված մուլտֆիլմից։ Նոր ֆիլմը՝ կինոկատակերգություն-մյուզիքլը 1980 թվականին նկարահանել է կինոռեժիսոր Ռոբերտ Օլտմանը, գլխավոր հերոսին մարմնավորել է հեռուստաֆիլմերից ու սերիալներից արդեն ճանաչում նվաճած դերասան Ռոբին Ուիլյամսը։ Լիամետրաժ ֆիլմի նկարահանումների ավարտից հետո տեղի իշխանությունները Paramount Pictures-ի և The Walt Disney Company-ի թույլտվությամբ Popeye Village-ը վերածել են բացօթյա թանգարանի և զվարճավայրի, որը դարձել է Մալթայի զբոսաշրջային գլխավոր տեսարժան վայրերից մեկը։ Այստեղ գործում է թանգարան, կան մանկական խաղասրահներ, կազմակերպվում են բազմազան շոուներ, պարզ եղանակին՝ 20 րոպե տևողությամբ նավարկություն ծովածոցով։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Фоторассказ о Мальте с подробным описанием Деревни Попайя
Sweethaven Village — official website (eng)
VisitMalta.com — Sweethaven Village (eng)
Sweethaven Village Archived 2012-06-24 at the Wayback Machine. at VisitMalta.com
Հունաստանի ֆուտբոլի առաջնություն 1963-1964

Հունաստանի ֆուտբոլի առաջնություն 1963-1964, Հունաստանի 28-րդ ֆուտբոլի առաջնությունը։ Մրցաշարի չեմպիոն է դարձել «Պանաթինաիկոսը»։ Մրցաշարին մասնակցել է 16 թիմ։


== Արտաքին հղումներ ==
Հունաստանի առաջնությունը rsssf.com կայքում
Աբլբուլար

Աբլբուլար, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դոլլի Փարթոն

Դոլլի Ռեբեկա Փարթոն (անգլ.՝ Dolly Rebecca Parton, հունվարի 19, 1946(1946-01-19)[…], Pittman Center, Սևիր շրջան, Թենեսի), ամերիկացի քանթրի երգչուհի և դերասանուհի։ Հեղինակ է մոտ 600 երգի և 25 անգամ եղել է «Billboard» ամսագրի առաջին հորիզոնականում։ Համարվում է ԱՄՆ-ի ամենահաջողված երգչուհիներից մեկը քանթրի ժանրում, ստացել է «Քանթրիի թագուհի» կոչումը։ Քանթրի ժանրի երգչուհիներից միայն Դոլլի Փարթոնին և Ռեբա Մակինտայրին է հաջողվել չորս տասնամյակի ընթացքում բարձրանալ չարթերի առաջին հորիզոնական։
Դոլլի Փարթոնի կատարումներից իր իսկ գրած I Will Always Love You 1973 թ. երգի 1992 թվականին թողարկված քավեր տարբերակը մեծ ճանաչում բերեց երգչուհի Ուիթնի Հյուսթոնին, իսկ ինքը Փարթոնը հեղինակային իրավունքների համար ստացավ մոտ 6 միլիոն ԱՄՆ դոլար։ Փարթոնը հանդիսանում է ամերիկացի երգչուհի և դերասանուհի Մայլի Սայրուսի կնքամայրը։
Խաղացել է 10-ից ավելի գեղարվեստական և հեռուստատեսային ֆիլմերում, թողարկել է մոտ 40 ստուդիական ալբոմ։ 2 անգամ ներկայացվել է հեղինակավոր Օսկար մրցանակի, ստացել է Գրեմմի մրցանակ։


== Ծանոթագրություններ ==


== Գրականություն ==
Cash Johnny Cash; the Autobiography. — 1998.
Nash Alanna Dolly. — Los Angeles, California։ Reed Books, 1978. — ISBN 0891695230
Parton Dolly Dolly։ My Life And Other Unfinished Business. — Harper Collins, 1994. — ISBN 0060177209
Whitburn Joel Top Country Songs 1944–2005. — Billboard/Record Research Inc., 2005. — ISBN 0-89820-165-9


== Արտաքին հղումներ ==
պաշտոնական կայք
պաշտոնական երաժշտական կայք Archived 2015-06-22 at the Wayback Machine.
2006 թ. NBA դրաֆթ

2006 թ. NBA դրաֆթը տեղի ունեցավ 2005 թվականի հունիսի 28-ին՝ Նյու Յորքի «Մեդիսոն Սքուեր Գարդեն» մարզապալատում։ Պաշտոնական ցուցադրումը կատարվել է ESPN սպորտային հեռուստաալիքով՝ տեղական ժամանակով երեկոյան ժամը 7։30-ին։ Այս դրաֆթում Բասկետբոլի ազգային ասոցացիայի (NBA) ակումբները նախօրոք որոշված վիճակահանությամբ տրված հերթականությամբ ընտրեցին սիրողական բասկետբոլիստների՝ ամերիկյան համալսարաններից, ինչպես նաև բասկետբոլիստների աշխարհի այլ անկյուններից։ Դրավթը համարվում է ասոցիացիայի պատմության ամենաթույլ դրաֆթներից մեկը։ Ընդհանուր վաթսուն ընտրյալներից միայն երեք մարզիկ են ճանաչվել աստղ՝ Լամարկուս Օլդրիջը, Բրենդոն Ռոյը և Ռաժոն Ռոնդոն։
Վիճակահանությամբ պարզ էր դարձել, որ առաջինն ընտրելու իրավունքը տրվել էր «Տորոնտո Ռեպտորսին», որը որոշում է ընտրել իտալացի Անդրեա Բարնյանիին, ով մինչ դրաֆթը հանդես էր գալիս իտալական «Բենետոն Տրեվիզո» ակումբում։ 2006–07 մրցաշրջանի նորեկ է ճանաչվում 6-րդ ընտրություն Բրենդոն Ռոյը։


== Դրաֆթ ==


=== Պատկերասրահ ===

		
		
		
		
		
		
		
		
		
		
		


=== Պայմանանշաններ ===


=== Բուն Դրաֆթը ===


== Հայտնի չդրաֆթացված մարզիկեր ==
Դրաֆթում չընտրված մի շարք բասկետբոլիստներ նույնպես կատարեցին իրենց մեկնարկային խաղաշրջանները NBA-ում։


== Ծանոթագրություններ ==


== Արտաքին հղումներ ==
NBA.com։ Դրաֆթ 2006
2006 NBA դրաֆթ - Basketball-Reference.com Archived 2010-12-05 at the Wayback Machine.
Պասաու (այլ կիրառումներ)

Պասաու, կարող է վերաբերել՝

Պասաու - քաղաք Ստորին Բավարիայում, կամ Արևելյան Բավարիայում, հայտնի որպես երեք գետերի՝ Դունայի, Ինի և Իլցի քաղաք
Պասաու - շրջան Գերմանիայում
Վերայի գերեզմանատուն

Վերայի գերեզմանատուն (վրաց.՝ ვერის სასაფლაო), գերեզմանատուն Վրաստանի Թբիլիսի քաղաքի Վերա թաղամասում։


== Պատմություն ==
Թբիլիսիի Վերա թաղամասում գտնվող գերեզմանատունը հիմնադրվել է 1836 թվականին։ 1844 թվականին Դավիթ Թամաշևի ֆինանսական աջակցությամբ գերեզմանոցի տարածքում կառուցվել է հայկական Սուրբ Խաչ եկեղեցին։ Հետագայում գերեզմանոցի տարածքն ընդարձակվեց։ Գերեզմանատանը թաղվել են Թիֆլիսի բազմաթիվ հայտնի հայեր, այդ թվում՝ Թիֆլիսի առաջին քաղաքապետ, գեներալ Երեմիա Արծրունին, գրող, թատերագիր Հարություն Թումանյանը, կալվածատեր Նատալյա Սխոյանը, գործարար, ծխախոտ արտադրող և արդյունաբերող Միխայիլ Բոզարչյանցը, լեզվաբան, մանկավարժ և հայագետ Շահան Ջարփեթյանը, Թիֆլիսի առաջին ցինկոգրաֆ Սարգիս Սողոմոնյանը, ճարտարապետ Գաբրիել Տեր-Միքելյանը, բժիշկ Նիկողայոս Խուդադյանը և այլք։
1920 թվականից հետո գերեզմանատանը հուղարկավորությունը դադարեցվել է։


== Վրացականացում ==
1992 թվականին, Զվիադ Գամսախուրդիայի իշխանության գալով, գերեզմանատունը ենթարկվել է վանդալիզմի։ Գամսախուրդիայի հետևորդները սկսեցին քանդել գերեզմանատունը։
Սուրբ Խաչ եկեղեցու վերակառուցման ժամանակ վրաց կոմպոզիտոր Նոդար Գիգաուրիի նախաձեռնությամբ այն վերանվանվել է Սուրբ Պանտելեոն եկեղեցի և վերածվել Վրաց ուղղափառ եկեղեցու։ Եկեղեցու ներսում գտնվող տապանաքարերը, որոնց տակ պահվում էին մահացածների աճյունները, ծածկվում էին թուրքական սալիկներով։ Գերեզմանատանը վրացիների համար նոր գերեզմանների տեղ է ստեղծվել հայկական գերեզմանների ոչնչացման միջոցով։
Վերայի գերեզմանատունը հայտնի էր իր ընտանեկան դամբարաններով՝ Անանովներ, Ենիկոլոպովներ, Ցուրինովներ, Կամոյաններ, Բաբանասովներ, Ավան Յուզբաշյաններ, Արգուտյաններ և այլն։ Այսօր շատ նշանավոր հայերի գերեզմաններն առանց տապանաքարերի են։


== Տես նաև ==
Հայերը Թբիլիսիում


== Ծանոթագրություններ ==


== Արտաքին հղումներ ==
Պատկերասրահ ՝ ԵՐԿԱՐ ՀԱՏՈՒՑՄԱՆ ԳՈՐԾԸՆԹԱՑԻ ՔՐՈՆԻԿԱ
Վրաստանի հայերի ազգային կոմիտե
(in Armenian) ԹԻՖԼԻՍԱՀԱՅՈՒԹՅՈՒՆ. ԺԱՄԱՆԱԿԻ ՄԱՐՏԱՀՐԱՎԵՐՆԵՐՆ ՈՒ ՀԱՄԱՅՆՔԻ ՀԵՌԱՆԿԱՐՆԵՐԸ (Tbilisi Armenians: Challenges and Future)  Թամարա Վարդանյանի
Սեպտեմբերի 4

Սեպտեմբերի 4, տարվա 247-րդ (նահանջ տարիներին՝ 248-րդ) օրն է։

Տարվա ավարտին մնում է 118 օր։


== Դեպքեր ==
1781՝ իսպանացի 44 վերաբնակիչներ հիմնեցին Լոս Անջելես քաղաքը
1842՝ 284 տարվա ընդմիջումից հետո վերսկսվում է Քյոլնի տաճարի շինարարությունը
1870 - Ֆրանսիայում հաստատվում է երրորդ հանրապետությունը
1944 - Ֆինլանդիան դադարեցնում է Խորհրդային Միության հետ սկսված պատերազմը
1985 - Իսրայելում շրջանառության մեջ է մտցվում նոր շեքելը
1991՝ Կիևի Գերագույն ռադայի շենքի վրա առաջին անգամ բարձրացվում է կապույտ-դեղին դրոշը
1998 - Սթենֆորդի համալսարանի ուսանողներ Լարրի Փեյջն ու Սերգեյ Բրինը հիմնում են Գուգլը


== Ծնունդներ ==
1768 - Ֆրանսուա-Ռընե դը Շատոբրիան François-René de Chateaubriand ֆրանսիացի գրող, քաղաքական գործիչ, դիվանագետ և պատմաբան
1824 - Անտոն Բրուքներ Anton Bruckner ավստրիացի կոմպոզիտոր
1928 - Կարլեն Աբգարյան տեխնիկական կիբերնետիկայի գծով սովետական գիտնական (մ.1995)
1947 - Վիկտոր Հովսեփյան, բանաստեղծ և արձակագիր
1948 - Մայքլ Բերրիման Michael John Berryman ամերիկացի դերասան
1950 - Օֆելյա Պետրոսյան, կրթական համակարգի գործիչ
1955 - Աշոտ Բլեյան, մանկավարժ, հասարակական գործիչ
1969 - Գիորգի Մարգվելաշվիլի გიორგი მარგველაშვილი վրացի ակադեմիկոս և քաղաքական գործիչ, 2013 թ. նոյեմբերի 17-ից Վրաստանի նախագահն է
1980՝ Դավիթ Գարեթ, ջութակահար
1981՝
Բիյոնսե Նոուլզ Beyoncé Giselle Knowles ամերիկացի երգչուհի, դերասանուհի և պարուհի
1983 - Մարգիտ Ռյուտել Margit Rüütel էստոնացի թենիսիստ
1984 - Վալերի Ալեքսանյան, ֆուտբոլիստ, Իրանի «Րահ Ահան» և Հայաստանի հավաքականի խաղացող
1985 - Ռաուլ Ալբիոլ Raúl Albiol Tortajad իսպանացի ֆուտբոլիստ, «Նապոլիի» և Իսպանիայի հավաքականի խաղացող


== Մահեր ==

1829՝ ռուսական բանակի հայազգի գեներալ. իշխան Վալերիան Մադաթով
1880՝ պարագվայցի դիվանագետ, քաղաքական գործիչ Կանդիդո Բարեյրո, 1878-80 թթ. եղել է Պարագվայի նախագահ
1907 - նորվեգացի երգահան, դաշնակահար և խմբավար Էդվարդ Գրիգ
1946՝ սովետահայ դերասան և ռեժիսոր Արշակ Բուրջալյան
1985՝ ուկրաինացի այլախոհ, քաղբանտարկյալ Վասիլ Ստուս, Ուկրաինայի հերոս
1989` Ժորժ Սիմենոն, բելգիացի գրող (ծ. 1903)
1997՝ անգլիացի գիտնական-հոգեբան Հանս Յուրգեն Այզենկ (ծնվ․ 1916)
2006՝ ավստրալիացի բնախույզ, հեռուստալրագրող Սթիվ Իրվին
2011՝ ամերիկացի ռեժիսոր, սցենարիստ, պրոդյուսեր Սիդնի Լյումետ


== Տոներ ==
Հայաստանում նշվում է արտակարգ իրավիճակների աշխատողի օր։
Զինեևկա

Զինեևկա (ռուս.՝ Зинеевка), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2012 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիրո Մարինա

Չիրո Մարինա (իտալերեն՝ Cirò Marina), քաղաք Իտալիայում, գտնվում է Կալաբրիա մարզի Կրոտոնե գավառում։
Բնակչությունը 13 987 մարդ, բնակչության խտությունը 336 մարդ/կմ²։ Զբաղեցնում է 41 կմ² տարածք։ Փոստային ինդեքս՝ 88811։ Հեռախոսային կոդ՝ 0962։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գարաշկովկա

Գարաշկովկա (ուկրաիներեն՝ Гарашківка), գյուղ Ուկրաինայի Խարկովի մարզի Պեչենեժսկի շրջանում։ Հիմնադրվել է 1680 թվականին։
2001 թվականի տվյալներով Գարաշկովկա գյուղում բնակվում էր 155 մարդ։ Բնակավայրը զբաղեցնում է 1,94 կմ² տարածք։ Բնակչության խտությունը կազմում էր 79,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շատևան

Շատևան, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Կաղզվան քաղաքից 33 կմ արևմուտք։


== Պատմություն ==
Եղել է հայաբնակ գյուղ։ Հայերն այստեղ են գաղթել 1877-1878 ռուս֊թուրքական պատերզամի ժամանակ՝ Խնուսի Հարամիկ գյուղից՝ թուրքական ճնշումների պատճառով։ Գյուղն ամայացել է 1914-1918 թվականներին։


== Բնակչություն ==
1913 թվականի տվյալներով ուներ 657 (63 ընտանիք) հայ բնակիչ։


== Պատմամշակութային կառույցներ ==
Շատևանն ուներ հայկական եկեղեցի։


== Կրթություն ==
Գյուղում գործում էր հայկական վարժարան։


== Ծանոթագրություններ ==
Սելինա Օզուզուն Դողան

Սելինա Օզուզուն Դողան (թուրքերեն՝ Selina Özuzun Doğan, հունվարի 1, 1977(1977-01-01), Ստամբուլ, Թուրքիա, ի ծնե՝ Selina Özuzun, հայտնի է նաև որպես Սելինա Դողան), հայկական ծագմամբ կին պատգամավոր։ Նա վերջին 60 տարիներին առաջին անգամ Թուրքիայի Ազգային մեծ ժողով մտած առաջին հայերից է։


== Վաղ կյանք ==
Ծնվել է 1977 թվականին Ստամբուլում։ Ստամբուլի ֆրանսիական Lycée Notre Dame de Sion ավագ դպրոցում միջնակարգ կրթություն ստանալուց հետո նա Գալաթասարայի համալսարանում սովորել է իրավաբանություն։ Այնուհետև Ստամբուլի Բիլգի համալսարանում ստացել է մագիստրոսի աստիճան։
Իր մասնագիտական կարիերան սկսել է որպես իրավաբան իրավաբանական կազմակերպությունում։
Ամուսնացած է, ունի երկու երեխա։


== Ծանոթագրություններ ==
Խրիպսկ

Խրիպսկ (ուկրաիներեն՝ Хрипськ), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Խրիպսկ գյուղում բնակվում էր 277 մարդ։ Բնակավայրը զբաղեցնում է 0,825 կմ² տարածք։ Բնակչության խտությունը կազմում էր 335,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
BAR 003

BAR 003 (անգլ.՝ BAR 003), մրցարշավային ավտոմեքենա է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2001 թվականի մրցարշավին մասնակցելու համար։


== Ծանոթագրություններ ==
Նիզար Խալիլի

Խալիլի Նիզար (1925, Հալեպ, Սիրիա- մայիսի 8, 2019, Քեսաբ), արաբ թարգմանիչ, հայագետ, մանկավարժ։ Բարձրագույն կրթությունը ստացել է Բեյրութում։
1943 - 1946 թվականներին աշխատել է Հալեպի Նոր Գյուղ Հայկական թաղամասի Զավարյան վարժարանում որպես արաբերենի ուսուցիչ։ Հայերենի մեջ հմտացել է մանկավարժական աշխատանքի ընթացքում։ Ուսումնասիրել է հայ ժողովրդի պատմությունը, մշակույթը, մասնավորապես՝ գեղարվեստական գրականությունը։ Մի քանի անգամ այցելել է Հայաստան։ Խալիլին հայ մշակույթին, հայ-արաբական գրական առնչություններին նվիրված բազմաթիվ հոդվածների հեղինակ է։ Նրա թարգմանությամբ արաբերեն առանձին գրքույկներով հրատարակվել են Հովհաննես Թումանյանի, Գրիգոր Զոհրապի, Ավետիք Իսահակյանի, Հովհաննես Շիրազի ստեղծագործությունները։ Խալիլին հայերեն է թարգմանել արաբ հեղինակների գործերից։ Գրել է նաև հայերեն բանաստեղծություններ։


== Ծանոթագրություններ ==


== Արտաքին հղումներ ==
Նիզար Խալիլի Archived 2012-04-22 at the Wayback Machine.
Նիզար Խալիլին Երևանում
(4996) Վիզբերգ

(4996) Վիզբերգ (անգլ.՝ Veisberg), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 11-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,54523 ա. մ., առավելագույնը մոտենում է 1,929 ա. մ. հեռավորության վրա և հեռանում 3,1615 ա. մ.։ Արեգակի շուրջ մեկ ամբողջական պտույտ է կատարում 1483,16 երկրային օրվա ընթացքում, իր ուղեծրով շարժվելով միջինում 0,242724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4996) Վիզբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիա Մոտրուկ

Մարիա Լեոնիդովնա Մոտրուկ (ռուս.՝ Мария Леонидовна Мотрук, հուլիսի 1, 1916(1916-07-01), Ուկրաինա - փետրվարի 6, 1984(1984-02-06), Մոսկվա, ԽՍՀՄ), խորհրդային նկարիչ-մուլտիպլիկատոր։


== Կենսագրություն ==
Մարիա Մոտրուկը ծնվել է 1916 թվականի հուլիսի 1-ին Ռուսական կայսրությունում։ 1931 թվականին, երբ լրացել է Մարիայի 15 տարին, նրա ընտանիքը տեղափոխվել է Մոսկվա։ Մարիան, երազելով դառնալ դերասանուհի, ընդունվել է Ալեքսանդր Ախմետելիի թատերական ստուդիա։
Ախմետելիի ձերբակալությունից ու գնդակահարությունից և նրա ստուդիայի լուծարումից հետո՝ 1938 թվականին, 21-ամյա Մարիա Մոտրուկն ընդունվել է նոր ստեղծված «Սոյուզմուլտֆիլմ» ստուդիա։ Սկզբում նա աշխատել է ֆազերի ներկման բաժնում, հետո եղել է ֆազերի նկարիչ, ապա նկարիչ-մուլտիպլիկատոր։
1940 թվականին Մարիա Մոտրուկն ամուսնացել է «Սոյուզմուլտֆիլմի» մուլտիպլիկատոր Ֆեոդոր Խիտրուկի հետ։ 1944 թվականին ծնվել է նրանց որդին՝ Անդրեյը, որը հետագայում դարձել է գրող և հրապարակախոս։
1940-1960-ական թվականներին Մարիա Մոտրուկն աշխատել է մուլտիպլիկացիայի այնպիսի հայտնի վարպետների հետ, ինչպիսիք էին Իվան Իվանով-Վանոն, Լև Ատամանովը, Զինաիդա Բրումբերգը, Վալենտինա Բրումբերգը, Միխայիլ Ցեխանովսկին և այլք։
Երբ Ֆեոդոր Խիտրուկն սկսել է զբաղվել ռեժիսուրայով, Մարիա Մոտրուկը դարձել է նրա մշտական գործընկերը որպես նկարիչ մուլտիպլիկատոր և ռեժիսորի օգնական։
Մարիա Մոտրուկը մահացել է 1984 թվականի փետրվարի 6-ին Մոսկվայում։


== Ֆիլմագրություն ==


=== Նկարիչ-մուլտիպլիկատոր ===


== Ծանոթագրություններ ==


== Աղբյուրներ ==
Сергей Капков Энциклопедия отечественной мультипликации. — М.: Алгоритм, 2006. — С. 453. — 816 с. — 3000 экз. — ISBN 5-9265-0319-4


== Արտաքին հղումներ ==
Մարիա Մոտրուկ (անգլ.) Internet Movie Database կայքում
Մարիա Մոտրուկը Аниматор.ру կայքում
Мигунов Евгений «О Хитруке» 30.10.1982г.
Գուրգեն Առաքելյան (ազատամարտիկ)

Անվան այլ կիրառումների համար տե՛ս՝ Գուրգեն Առաքելյան (այլ կիրառումներ)Գուրգեն Առաքելյան (5 հունիսի, 1975, Ազոխ, Հադրութի շրջան - 30 հուլիսի, 1993, Ղարադաղլու), հայ ազատամարտիկ, Արցախյան ազատամարտի մասնակից։


== Կենսագրություն ==
Գուրգեն Առաքելյանը ծնվել է 1975 թ. հունիսի 5-ին Հադրութի շրջանի Ազոխ գյուղում։ Ավարտել է տեղի միջնակարգ դպրոցը։ 1992 թ. ծառայության է անցել ինքնապաշտպանության ուժերում, զինվորագրվել է առաջին վաշտին։ Զոհվել է 1993 թ. հուլիսի 30-ին Ղարադաղլու գյուղի ազատագրման համար մղված մարտում։ Հետմահու արժանացել է ԼՂՀ «Արիության համար» մեդալով։ Ամուսնացած չէր։ Հանգչում է Ազոխի գերեզմանատանը։ 


== Ծանոթագրություններ ==
Աուգսբուրգի հաշտություն

Աուգսբուրգի հաշտություն, կամ Աուգսբուգի համաձայնագիր, հաշտության համաձայնագիր, որն 1555-ի սեպտեմբերի 25-ին Աուգսբուրգ քաղաքում կնքվել է Սրբազան Հռոմեական կայսրության կայսր Կառլոս V-ի և Շմալկալդինյան դաշինքի զորքերի միջև։
Այս համաձայնագրով պաշտոնապես ավարտվեց Սրբազան Հռոմեական կայսրությունում կրոնական երկու խոշոր ուժերի՝ լյութերականության և կաթոլիկության հակամարտությունը։ Համաձայնագրով հաստատվեցին կաթոլիկների և լյութերականների իրավունքները․ մասնավորապես, ցանկացած համայնքի ղեկավար ինքն էր որոշում այս երկու կրոններից որին հարեր, իսկ համայնքի ղեկավարին ենթակա գյուղացին կամ քաղաքացին պետք է դավաներ նույն կրոնն, ինչ համայնքի ղեկավարը, կամ գաղթեր այլ համայնք։


== Ծանոթագրություններ ==
Աքսոն ռեֆլեքս

Աքսոն ռեֆլեքս (կեղծ ռեֆլեքս), ռեֆլեկտոր ռեակցիա, որն ի տարբերություն իսկական ռեֆլեքսի, տեղի է ունենում առանց կենտրոնական նյարդային համակարգի մասնակցության։ Աքսոն ռեֆլեքսի ժամանակ ծայրամասային նյարդային վերջույթում ծագած գրգիռը կենտրոնական նյարդային թելիկի ճյուղավորման կետում անցնում է նյարդի մի ճյուղից մյուսը և առաջացնում ֆիզիոլոգիական որոշակի էֆեկտ։ Աքսոն ռեֆլեքս է մաշկի գրգռումից ծայրամասային անոթների լայնացումը։ Արյան շրջանառության փոփոխություններ առաջացնող որոշ բուժական միջոցառումներ (մանանեխի ծեփուկներ) իրականացվում են ո՝չ միայն իսկական ռեֆլեքսների, այլև մաշկի և ներքին օրգանների աքսոնառեֆլեկտորային կապերով։
Ներդրակ

Ներդրակ, սահքի առանցքակալի փոփոխովի դետալ, որին հենվում է պտտվող լիսեռի կամ առանցքի դարձյակը։ Ներդրակները սովորաբար լինում են երկմետաղական։ Նուրբ հակաշփական շերտը մակահալում են պողպատե կամ թուջե, իսկ պատասխանատու դեպքերում՝ բրոնզե հիմքի վրա։ Ներդրակները կարող են լինել ամբողջական կամ մասնատվող՝ երկու կամ ավելի մասերից։ Կիրառվում են նաե պողպատե հիմքով երկմետաաղական ժապավենից պատրաստված բարակապատ ներդրակներ։
Պադրոն (քաղաք)

Պադրոն (իսպ.՝ Padrón (La Coruña)), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Սար շրջանի կազմի մեջ։ Տարածքը՝ 48,5 կմ2։ Բնակչությունը՝ 8985 (2010 թվականին)։


== Հայտնի մարդիկ ==
Ռոսալիա դե Սաստրո (1837—1885)՝ իսպանացի գրող։
Մացիաս՝ գալիսիացի տրուբադուր, Գալիսիայի ամենավերջին և առավել հայտնի միջնադարյան պոետներից մեկը։ Ապրել է 14-րդ դարի երկրորդ կեսին։
Կամիլո Խոսե Սելա(1916—2002)՝ նշանավոր Իսպանացի գրող և հրապարակախոս, Նոբելյան մրցանակի մրցանակակիր գրականության բնագավառում (1989)։


== Պատկերասրահ ==

		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Convento de Herbón Archived 2007-09-27 at the Wayback Machine.
Դմիտրի Ցվետկով

Դմիտրի Ցվետկով (ռուս.՝ Дми́трий Ю́рьевич Цветко́в, հունվարի 19, 1963(1963-01-19)), ռուս դիվանագետ։


== Կենսագրություն ==
1990 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1992 թվականին Մոսկվայի միջազգային հարաբերությունների պետական ինստիտուտի ասպիրանտուրան։ 1992 թվականից զբաղվում է դիվանագիտական գործունեությամբ։ Տիրապետում է քմերերեն, ֆրանսերեն և անգլերեն լեզուներին։ Քաղաքական գիտությունների թեկնածու (2002)։

2001-ից մինչև 2004 թվականը եղել է Ռուսաստանի Դաշնության արտաքին գործերի նախարարության եվրոպական երկրորդ դեպարտամենտի բաժանմունքի պետ։
2004 թվականից մինչև 2009 թվականը Լիտվայում եղել է Ռուսաստանի դեսպանության խորհրդական-դեսպանորդ։
2009 թվականից մինչև 2013 թվականը զբաղեցրել է Ռուսաստանի Դաշնության արտաքին գործերի նախարարության եվրոպական երկրորդ դեպարտամենտի տնօրենի տեղակալի պաշտոնը։
2013 թվականի նոյեմբերի 7-ից՝ Կամբոջայում Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2007 թվականի հոկտեմբերի 24)
1-ին դասի արտակարգ և լիազոր դեսպանորդ (2015 թվականի դեկտեմբերի 22)


== Ծանոթագրություններ ==


== Արտաքին հղումներ ==
Биография на сайте МИД России
Страница посла на сайте посольства России в Камбодже Archived 2014-11-07 at the Wayback Machine.
Բերեստովոե (գյուղ, Դվուրեչենսկի շրջան)

Անվան այլ կիրառումների համար տե՛ս՝ ԲերեստովոեԲերեստովոե (ուկրաիներեն՝ Берестове), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1900 թվականին։
2001 թվականի տվյալներով Բերեստովոե գյուղում բնակվում էր 198 մարդ։ Բնակավայրը զբաղեցնում է 0,239 կմ² տարածք։ Բնակչության խտությունը կազմում էր 828,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակվի Տերմե

Ակվի Տերմե  (իտալերեն՝ Acqui Terme), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 20142 մարդ (2008)։ Բնակչության խտությունը՝ 581 մարդ/կմ²։ Տարածքը կազմում է 33 կմ²։ Փոստային ինդեքս՝ 15011։ Հեռախոսային կոդ՝ 00144։


== Ժողովրդագրություն ==
Բնակչության աճը


== Ծանոթագրություններ ==
Վիչադերո

Վիչադերո (իսպ.՝ Vichadero), բնակավայր Ուրուգվայի հարավարևելյան մասում, Ռիվերա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 3698 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==